— Добра адпачыць і… не стаміцца пры гэтым! А калі цалкам сур’ёзна, то радасна, што беларусы ўсё больш выязджаюць кудысьці ў часе адпачынкаў. Цяпер так робяць не толькі багатыя. Гэта сведчыць пра тое, што людзі шануюць час, адведзены ім, жадаюць пражыць яго цікава, з карысцю, з добрымі ўражаннямі. Вядома, патрэбныя сродкі. Але калі для чалавека важна гэта, то ён будзе эканоміць, ад чагосьці адмовіцца, не купіць нейкай апранахі, але затое з карысцю адпачне. Тым жа, хто ўсё ж не здолее арганізаваць нейкі выезд, жадаю знайсці іншыя варыянты. Паверце, іх шмат.